Programo Salyut
Programo Salyut esis Sovietiana programo pri konstruado e pozado (de kosmodromo Baikonur per unu starto di portanta fuzeo) en kosmo kosmostacioni. Pos perdita "batalo pri la Luno" on igis prioresala longatempala existado en kosmo, e kosmostacioni esis maxim importanta elemento dica skopo.

Kosmostacioni de Faktorio di Hrunichev en Moskva esis transportita ad kosmodromo Baikonur per ferovoyo. Ke ne esar observita per Usana sateliti spionala li mustis estar posible ne granda: longeso 13,6-16 m e diametro 2-4,15 m. 

Kosmostacioni:

 Salyut 1 – unesma kosmostaciono en historio, pozita en orbito ye 19ma di aprilo 1971 (unesma probo di dokado per Soyuz-10 esis ne sucesoza, esquado di Soyuz 11 pasis ibe 23 dii, e la staciono venis en ter-atmosfero ye la 11ma di oktobro 1971)
 Salyut 2 – pozita en orbito ye 3ma di aprilo 1973 – senutila (mortis ye la 28ma di mayo 1973)
 Salyut 3 – pozita en orbito ye 25ma di junio 1974 – esquado di Soyuz 14 (Pavlo Popovich e Yuri Artyuhin) esis ibe 15 dii, ne sucesoze dokis Soyuz 15 (Gennadi Sarafanov e Lev Dyomin), la staciono mortis ye la 24ma di januaro 1975.
 Salyut 4 – pozita en orbito ye 26ma di decembro 1974 – pasis ibe esquadi di Soyuz 17 e Soyuz 18, ye la 17ma di novembro 1975 dokis senesquadala Soyuz-20, la staciono esis en orbito plu kam 2 yari e brulis en ter-atmosfero ye la 3ma di februaro 1977.
 Salyut 5 – pozita en orbito ye 22ma di junio 1976 – vizitis olun esquadi di Soyuz 21 e Soyuz 24, la staciono brulis en ter-atmosfero ye la 8ma di agosto 1977.
 Salyut 6 – pozita en orbito ye 29ma di septembro 1977 – vizitis olun kelk esquadi ank de landi di Pakto di Warszawa (inter altri: Soyuz 28 kun unesma Chekiano Vladimír Remek, Soyuz 30 kun unesma Poloniano en kosmo Mirosław Hermaszewski, Soyuz 31 kun unesma Germaniano en kosmo Sigmund Jähn, Soyuz 36 kun unesma Hungariano en kosmo Farkas Bertalan, Soyuz 37 kun unesma Vietnamano en kosmo Phạm Tuân, Soyuz 39 kun unesma Mongoliano en kosmo Jügderdemidiyn Gürragchaa, Soyuz 40 kun unesma Rumaniano en kosmo Dumitru Prunariu)
 Salyut 7 – pozita en orbito ye 19ma di aprilo 1982 – havis ol kin permanenta esquadi (de: Soyuz T-5, Soyuz T-9, Soyuz T-10, Soyuz T-13, Soyuz T-14), la staciono brulis en ter-atmosfero ye la 7ma di februaro 1991.

Kosmostacioni Salyut 2, Salyut 3 e Salyut 5 esis ank parto di sekreta programo Almaz.

Kosmala programi